**ZMLUVA O VÝKONE AMBULANTNEJ POHOTOVOSTNEJ SLUŽBY**

**uzatvorená podľa § 269 ods. 2 a nasl. zákona č. 513/1991 Zb. Obchodného zákonníka v platnom znení v spojení s ustanoveniami zákona č. 576/2004 Z.z. o zdravotnej starostlivosti v platnom znení**

medzi

**Vykonávateľ APS :**

Obchodné meno:

Sídlo:

v zastúpení:

Bankové spojenie/IBAN:

IČO:

DIČ:

IČ DPH:

Mail:

ďalej len „organizátor“

**Zabezpečovateľ APS : LSPP n. o.**

so sídlom: ul. Kuzmányho5100/3, 058 01 Poprad

zastúpená: štatutárnym orgánom MUDr. Dušan Lipták, riaditeľ

Bankové spojenie/IBAN:SK94 0200 0000 0037 5196 1359

IČO: 50587536

DIČ: 2120385124

IČ DPH: nie je platcom DPH

ďalej len „ zabezpečovateľ“

**Čl. I.**

**Úvodné ustanovenia**

Ambulantná pohotovostná služba (APS) je zdravotná starostlivosť, ktorou sa zabezpečuje dostupnosť zdravotnej starostlivosti v rozsahu poskytovania všeobecnej ambulantnej starostlivosti pri náhlej zmene zdravotného stavu osoby, ktorá bezprostredne neohrozuje jej život alebo bezprostredne neohrozuje niektorú zo základných životných funkcií.

APS sa poskytuje ako pevná ambulantná pohotovostná služba poskytovaná poskytovateľom, ktorý je oprávnený na základe vydaného povolenia prevádzkovať ambulanciu pevnej ambulantnej pohotovostnej služby (ďalej len „organizátor“) v pracovných dňoch v čase od 16. do 22. hodiny a v dňoch pracovného pokoja v čase od 7. do 22. hodiny.

**Čl. II.**

**Predmet dohody**

2.1.

Vykonávateľ sa zaväzuje výkonom APS pre zabezpečovateľa, ktorý na základe zmluvy o personálnom zabezpečení APS uzavretej s organizátorom APS v príslušnej spádovej oblasti pevného bodu APS personálne zabezpečuje zdravotnícky personál v povolaní lekár pre ambulanciu APS, a to prostredníctvom poskytovateľov všeobecnej ambulantnej starostlivosti, s ktorými má uzatvorenú túto zmluvu o výkone APS.

2.2.

Vykonávateľ sa zaväzuje vykonávať činnosť podľa bodu 2.1. tejto zmluvy prostredníctvom odborne spôsobilého personálu – lekárakvalifikovaného v špecializačnom odbore všeobecné lekárstvo, a to v pracovných dňoch v čase od 16. do 22. hodiny a v dňoch pracovného pokoja v čase od 7. do 22. hodiny, podľa zabezpečovateľom určeného rozpisu služieb.

2.3.

Rozpis služieb na príslušný kalendárny mesiac výkonu APS, ktorého sa rozpis týka, určí zabezpečovateľ po dohode s vykonávateľmi APS podľa tejto zmluvy najneskôr do piateho kalendárneho dňa v mesiaci, ktorý predchádza kalendárnemu mesiacu výkonu APS a oznámi rozpis služieb vykonávateľovi písomne na adresu vykonávateľa uvedenej v záhlaví tejto zmluvy. V prípade ak k dohode ohľadne rozpisu služieb medzi zabezpečovateľom

a vykonávateľmi nedôjde, má rozhodujúce slovo zabezpečovateľ.

**Čl. III.**

**Odmena a spôsob úhrady**

3.1.

Zmluvné strany sa dohodli na odmene vykonávateľa za výkon APS vo výške .........,- EUR/hod. v pracovných dňoch a ..........,- EUR/hod.v dňoch pracovného pokoja.

3.2.

Nad rámec odmeny určenej v bode 3.1. patrí vykonávateľovi aj odmena vo výške 16,- EUR /hod. za náhradné personálne zabezpečenie výkonu APS, ktorým je výkon APS nad rámec povinného výkonu.

3.3.

V prípade, ak by výsledná suma na daňovom doklade dosiahla po pripočítaní zápornej odmeny za hodiny počas ktorých vykonávateľ v danom kalendárnom mesiaci APS nevykonával a z tohto dôvodu nedosiahol určený počet hodín povinného výkonu APS, vystaví vykonávateľ za tento mesiac pre zabezpečovateľa oznámenie o výkone APS, ktorého vzor je neoddeliteľnou prílohou č.1 tejto zmluvy. Cena výkonu APS za 1 hodinu, počas ktorej vykonávateľ APS podľa tohto pravidla APS nevykonával je -16,-EUR (mínus šestnásť EUR), pričom musí byť splnená podmienka, že vykonávateľ vykonával APS v danom mesiaci aspoň 6 (šesť) hodín.

3.4.

Povinný počet hodín výkonu APS určuje zabezpečovateľ v prílohe č.2 tejto zmluvy, ktorá je jej neoddeliteľnou súčasťou. Povinný počet hodín výkonu APS určí zabezpečovateľ výpočtom s uplatnením princípu rovnosti všetkých povinných vykonávateľov APS príslušného spádového územia APS, v rámci ktorého majú vydané povolenie na poskytovanie všeobecnej ambulantnej starostlivosti.

3.5.

Nárokom vykonávateľa na odmenu za výkon APS nad rámec povinného výkonu APS podľa bodu 3.2. nie je dotknuté právo zabezpečovateľa požadovať od vykonávateľa adekvátnu finančnú spoluúčasť za účelom pokrytia nákladov spojených s náhradným personálnym zabezpečením v prípade, ak tieto náklady vzniknú zabezpečovateľovi z objektívnych dôvodov.

3.6.

Vykonávateľ a zabezpečovateľ sa dohodli na zúčtovacom období za vykonávanie činnosti podľa tejto zmluvy vždy za kalendárny mesiac. Vykonávateľ zašle organizátorovi do 10. dňa nasledujúceho mesiaca po mesiaci, ktorého sa zúčtovanie týka, faktúru za vykonané činnosti, alebo oznámenie o výkone APS. Faktúra vystavená vykonávateľom je splatná do 30 dní od dátumu, kedy bola organizátorovi doručená. Faktúra vystavená zabezpečovateľom na základe oznámenia vykonávateľa o výkone APS je splatná do 30 dní od dátumu, kedy bola vykonávateľovi doručená.

3.7.

Za správnosť údajov vo vystavenej faktúre a za včasnosť jej vyhotovenia zodpovedá tá zo zmluvných strán, ktorá ju vystavuje. Za správnosť údajov v oznámení o výkone APS zodpovedá vykonávateľ.

**Čl. IV.**

**Miesto výkonu ambulantnej pohotovostnej služby**

Miesto výkonu APS, ako aj každú zmenu výkonu APS oznámi zabezpečovateľ vykonávateľovi s dostatočným časovým predstihom, najneskôr 10 dní pred začatím jej výkonu alebo pri zmene najneskôr 10 dní pred touto zmenou a to písomne na adresu vykonávateľa uvedenej v záhlaví tejto zmluvy.

**V.**

**Materiálno technické zabezpečenie výkonu ambulantnej pohotovostnej služby**

Za materiálno technické zabezpečenie výkonu APS a zabezpečenie sestry zodpovedá v zmysle tejto zmluvy zabezpečovateľ. Ambulancia určená na výkon APS je na základe zmluvy o personálnom zabezpečení APS uzavretej medzi zabezpečovateľom a organizátorom APS v príslušnej spádovej oblasti pevného bodu APS personálne vybavená sestrou a materiálne vybavená zariadením, nástrojmi, prístrojmia liečivami potrebnými na poskytovanie APS v súlade s požiadavkami platnej legislatívy.

**VI.**

**Trvanie zmluvy**

Táto zmluva sa uzatvára na dobu neurčitú, pričom zmluvné strany môžu písomne

vypovedať túto zmluvu a to aj bez uvedenia dôvodu s 3 mesačnou výpovednou lehotou.

Výpovedná lehota začne plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.

**VII.**

**Doručovanie písomností**

8.1.

Doručením akýchkoľvek písomností na základe tejto zmluvy, alebo v súvislosti s touto

zmluvou sa rozumie doručenie písomností doporučene poštou s doručenkou preukazujúcou doručenie na adresu určenú v záhlaví tejto zmluvy, doručenie kuriérom, alebo osobné doručenie druhej zmluvnej strane. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať, alebo v ktorý márne uplynie úložná doba pre vyzdvihnutie si zásielky na pošte a to aj z dôvodu nedoručenia zásielky, že je adresát neznámy. Zmenu adresy na doručovanie písomností je každá zmluvná strana bezodkladne oznámiť druhej zmluvnej strane, pričom ak tak nevykoná, preberá za uvedenú skutočnosť zodpovednosť a písomnosť zasielaná druhou zmluvnou stranou sa považuje za doručenú.

8.2.

Ak sa akákoľvek písomnosť na základe zmluvy, alebo v súvislosti so zmluvou doručuje

inak ako poštou, je možné ju doručovať aj na inom mieste ako na adrese uvedenej

v záhlaví tejto zmluvy, ak sa na tomto mieste zmluvná strana v čase doručenia zdržuje.

**VIII.**

**Ostatné dojednania**

8.1.

Zabezpečovateľ a vykonávateľ sa zaväzujúk vzájomnej súčinnosti pri uplatňovaní a kontrole

dodržiavania ustanovení tejto zmluvy.

8.2.

Vykonávateľ APS vyhlasuje, že má ako poskytovateľ všeobecnej ambulantnej starostlivosti uzatvorené poistenie na škodu spôsobenú v súvislosti s poskytovaním zdravotnej starostlivosti.

**IX.**

**Spoločné a záverečné ustanovenia**

9.1.

Túto zmluvu je možno meniť a dopĺňať len písomnou dohodou zmluvných strán, vo forme dodatku podpísaného oprávnenými zástupcami oboch zmluvných strán.

9.2.

V prípade, že niektoré ustanovenia zmluvy sú, alebo sa z akéhokoľvek dôvodu stanú neplatné, neúčinné, alebo nevynútiteľné, nemá to a ani nebude mať za následok neplatnosť, neúčinnosť, alebo nevynutiteľnosť ostatných ustanovení zmluvy. Zmluvné strany sú povinné v dobrej viere rokovať, aby bolo neplatné, neúčinné alebo nevynutiteľné ustanovenie písomne nahradené iným ustanovením, ktorého vecný obsah bude zhodný alebo čo najviac podobný ustanoveniu, ktoré je nahradzované, pričom účel a zmysel tejto zmluvy musí byť zachovaný.

9.3.

Akékoľvek zmeny v údajoch uvedených v zmluve sú zmluvné strany povinné bezodkladne písomne oznámiť a preukázať druhej zmluvnej strane.

9.4.

Zmluva nadobúda platnosť a účinnosť dňom jej podpísania zmluvnými stranami.

9.5.

Zmluva je vyhotovená v dvoch rovnopisoch, po jednej pre každú zmluvnú stranu.

9.6.

Zmluvné strany vyhlasujú, že si zmluvu prečítali, jej obsahu porozumeli a na znak toho,

že obsah zmluvy zodpovedá ich skutočnej a slobodnej vôli, neuzavreli ju v tiesni ani za

nevýhodných podmienok, na znak čoho ju vlastnoručne podpísali.

V...........................dňa..................... V...........................dňa...................

Za vykonávateľa: Za zabezpečovateľa:

............................................ .............................................

**Príloha č. 1**

ZMLUVY O VÝKONE AMBULANTNEJ POHOTOVOSTNEJ SLUŽBY

**oznámenie o výkone APS**

za mesiac: ................................. / rok .............................

vykonávateľ APS podľa zmluvy: .......................................

Toto oznámenie sa vystavuje iba v prípade, že rozdiel medzi položkami v bode 2. a 3. dosiahne zápornú hodnotu.

1. povinný výkon APS v kalendárnom mesiaci (počet hodín) .........

2. skutočný výkon APS podľa rozpisu služieb (počet hodín) ...... x cena /hod. ....... = .......,- EUR

3. rozdiel povinného a skutočného výkonu APS (počet hodín) ...... x (-16,-EUR) = ........,- EUR

**4. rozdiel medzi položkami 2 a 3. (teda 2. – 3.) = ........,-EUR**

Na základe tohto oznámenia v prípade zápornej hodnoty určenej rozdielom medzi položkami 2. a 3. zabezpečovateľ vystaví v pre príslušné zúčtovacie obdobie vykonávateľovi faktúru rovnajúcu sa sume určenej v tomto oznámení násobenej súčiniteľom -1.00 (mínus jeden).

V ................................., dňa ................................ podpis vykonávateľa: ...................................

**Príloha č. 2**

ZMLUVY O VÝKONE AMBULANTNEJ POHOTOVOSTNEJ SLUŽBY

**povinný počet hodín výkonu APS**

okres ......................................... / rok ............................

**Pre jedného vykonávateľa sa určuje ......... hod. za mesiac povinného výkonu APS.**

Povinný počet hodín výkonu APS určuje zabezpečovateľ výpočtom s uplatnením princípu rovnosti všetkých povinných vykonávateľov APS príslušného spádového územia APS, v rámci ktorého majú vydané povolenie na poskytovanie všeobecnej ambulantnej starostlivosti. Pri výpočte sa delí celkový počet hodín APS v danom kalendárnom roku počtom kalendárnych mesiacov a počtom povinných vykonávateľov APS príslušného spádového územia APS.

V ................................., dňa ................................ za zabezpečovateľa: .....................................